വൃദ്ധ ദമ്ബതികളെ കബളിപ്പിച്ച് 7 ലക്ഷം രൂപ തട്ടിയെടുത്തതായി പരാതി പാലക്കാട് :മണ്ണാര്ക്കാട് വൃദ്ധ ദമ്ബതികളെ കബളിപ്പിച്ച് പണം തട്ടിയെടുത്തെന്ന പരാതിയില് ബാങ്ക് ജീവനക്കാരനെതിരെ കേസ്. പൊതുമേഖലാ ബാങ്കിലെ മുന് ജീവനക്കാരനായ രമേശിനെതിരെയാണ് മണ്ണാര്ക്കാട് പൊലീസ് കേസെടുത്തത്. മക്കളില്ലാത്ത ചിന്നമ്മാളും ഭര്ത്താവും അടച്ചുറപ്പുള്ള ഒരു വീടെന്ന സ്വപ്നത്തിനായി കന്നുകാലികളെ വളര്ത്തിയും, കൃഷി ചെയ്തുമെല്ലാം കൂട്ടിവെച്ച പണമാണ് നഷ്ടമായത്. എന്നാല് സൗഹൃദത്തിന്റെ പുറത്ത് നിക്ഷേപിക്കാന് ഏല്പിച്ച പണം ബാങ്കിലെ താല്ക്കാലിക ജീവനക്കാരന് തട്ടിയെടുത്തതായും ഏഴര ലക്ഷം രൂപ തട്ടിയെടുത്തതിന് പുറമെ ചെക് ബുക് കൈക്കലാക്കിയതായും വൃദ്ധ ദമ്ബതികള് പരാതിയില് പറയുന്നു. ചിന്നമ്മാളിന്റെ പരാതിയില് വഞ്ചനക്കുറ്റം ഉള്പെടെ ഉള്ള വകുപ്പുകള് ചേര്ത്ത് മണ്ണാര്ക്കാട് പൊലീസ് രമേശിനെതിരെ കേസ് എടുത്തു. ആരോപണ വിധേയനായ രമേശ് രണ്ടാഴ്ച്ച മുമ്ബ് ദുബൈയിലേക്ക് കടന്നെന്നും തട്ടിപ്പില് വിശദമായ അന്വേഷണം നടത്തി വരികയാണെന്നും പൊലീസ് പറഞ്ഞു.The post വൃദ്ധ ദമ്ബതികളെ കബളിപ്പിച്ച് 7 ലക്ഷം രൂപ തട്ടിയെടുത്തതായി പരാതി first appeared on MalayalamExpressOnline.